Document ID: 32002D0261

Komisjoni otsus,
25. märts 2002,
millega muudetakse otsust 93/198/EMÜ, milles sätestatakse loomatervishoiunõuded ja veterinaarsertifikaadid kodulammaste ja -kitsede impordil kolmandatest riikidest ning muudetakse nõukogu direktiivi 91/68/EMÜ, milles sätestatakse loomatervishoiunõuded ühendusesiseses lamba- ja kitsekaubanduses, E lisa
(teatavaks tehtud numbri K(2002) 1178 all)
(EMPs kohaldatav tekst)
(2002/261/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 12. detsembri 1972. aasta direktiivi 72/462/EMÜ [1] tervishoiu ja veterinaarinspektsiooni probleemide kohta veiste, lammaste ja kitsede ning sigade, värske liha ja lihatoodete impordil kolmandatest riikidest, viimati muudetud määrusega (EÜ) nr 1452/2001, [2] ning eriti selle artikleid 8 ja 11,
võttes arvesse nõukogu direktiivi 91/68/EMÜ, millega sätestatakse lammaste ja kitsede ühendusesisest kaubandust reguleerivad loomatervishoiunõuded, [3] viimati muudetud nõukogu direktiiviga 2001/10/EÜ [4] ja eriti selle artiklit 14,
ning arvestades järgmist:
(1) Komisjoni otsuses 93/198/EMÜ [5] viimati muudetud otsusega 97/231/EÜ, [6] on sätestatud loomatervishoiunõuded ja veterinaarsertifikaadid kodulammaste ja -kitsede impordil kolmandatest riikidest.
(2) Euroopa Parlamendi ja nõukogu määrus (EÜ) nr 999/2001, 22. mai 2001, milles on sätestatud teatavate transmissiivsete spongioossete entsefalopaatiate [7] vältimise, kontrolli ja likvideerimise eeskirjad, viimati muudetud komisjoni määrusega (EÜ) nr 1326/2001, [8] eeldab, et kolmandast riigist imporditavad aretuslambad ja -kitsed peavad vastama samasugustele tingimustele nagu on nõutud ühenduses.
(3) Seetõttu tuleks aretuslammaste ja -kitsede ühendusesiseses kaubanduses ja kolmandatest riikidest importimisel kasutatavates veterinaarsertifikaatides sätestatud tingimused muuta vastavateks ühenduse nimetatud uutele nõuetele.
(4) Vaja on ajakohastada ja ühtlustada kõikide kategooriate lammaste ja kitsede importimisel kasutatavate sertifikaatide nõuded teistele liikidele esitatavate nõuetega.
(5) Nõukogu direktiivi 91/68/EMÜ ja otsuse 93/198/EMÜ lisasid tuleb vastavalt muuta.
(6) Käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 93/198/EMÜ I lisa 1a ja 1b osad, ning II lisa 1a ja 1b osad asendatakse käesoleva otsuse I lisa vastavate osadega.
Artikkel 2
Direktiivi 91/68/EMÜ E lisa III näidis asendatakse käesoleva otsuse II lisaga.
Artikkel 3
Käesolev otsus jõustub 30 päeva pärast selle avaldamist Euroopa Ühenduste Teatajas.
Artikkel 4
Käesolev otsus on adresseeritud liikmesriikidele.
Brüssel, 25. märts 2002

Labels: 0
3
5
6